Ilse – Johan Crous Skrywer / Author.
ISBN 978-0-620-67361-7 (e-pub)
ISBN 978-0-620-67360-0 (mobi)
Hierdie boek bevat tonele van seks en is nie geskik vir lesers onder sestien nie.
'n Ouer vrou en 'n jonger man is menige vrou se fantasie. Dit word in hierdie verhaal uitgebeeld asof dit werklik voor jou plaasvind. Ilse se emosies en liefde vir Bart word deel van jou as die leser. Ek het haar liefde fisies ervaar en my ingeleef in die dele waar die jonger man haar bewonder en vasdruk. Ek het sy arms om my lyf ervaar.
Bart se seerkry en sy emosies word ook goed uitgebeeld. Die leser sien die mooi vrou uit sy oë en sy is so mooi beskryf en haar karakter word mooi gestel vir die jong man om te bewonder.
Daar is ook bedtonele in die boek, nader aan die einde, en na ek dit gelees het, verstaan ek nog meer die diepte van hul liefde vir mekaar. Ilse, 'n vrou wat nog nooi vervulling ervaar het nie, word deur Bart opgewek en haar vervulling is volmaak toe hulle een geword het in die slaapkamer.
Hierdie verhaal sal menige vrou se harte bekoor en jou fantasie opwek. Die bedtonele is nie vulgêr of afstootlik beskryf nie, maar pas goed by die storie. Johan verdien 'n 5 vir hierdie verhaal. Johhny Weizmuller (4 Ster)
Hierdie boek was nogal 'n indrukwekkende verhaal. Ek het altyd gewonder oor 'n verhouding tussen 'n ouer vrou en 'n jonger man. Die skrywer het dit na my mening mooi gestel en werklik realisties geskryf.
Die verhouding tussen die twee is mooi en oop. Hy lê klem op eerlikheid, kommunikasie en respek. Die boek het sy verrassings en sy beskrywing van die realistiese sy van die lewe. Die korporatiewe werklikheid is ook mooi beskryf.
Die bedtonele is smaakvol uitgebeeld.
Ek hou van die skrywer se gebruik van dieselfde karakters vanuit Yolanda se Beurt. Dit voel so bekend. Welgedaan.